ΚΑΝΟΝΙΣΜΟΣ αριθ. 474/67/ΕΟΚ ΤΗΣ ΕΠΙΤΡΟΠΗΣ της 21ης Αυγούστου 1967 περί προκαθορισμού της επιστροφής κατά την εξαγωγή ορύζης και θραυσμάτων ορύζης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(1), και ιδίως το άρθρο 17 παράγραφος 6,

Εκτιμώντας:

ότι το άρθρο 17 του προαναφερθέντος κανονισμού προβλέπει ότι, σε περίπτωση εξαγωγής της ορύζης και των θραυσμάτων, η διαφορά μεταξύ των τιμών που εφαρμόζονται στη διεθνή αγορά και των τιμών της Κοινότητος μπορεί να καλυφθεί με μία επιστροφή κατά την εξαγωγή, η οποία είναι δυνατόν να προκαθορισθεί- ότι, σε περίπτωση προκαθορισμού, η προσαρμογή της επιστροφής πρέπει να γίνει σε συνάρτηση με την τιμή κατωφλίου, η οποία θα ισχύει κατά το μήνα της εξαγωγής και ότι ένα διορθωτικό ποσό, το οποίο θα καθορίζεται ταυτόχρονα, πρέπει να εφαρμόζεται στην επιστροφή-

ότι για να καταστεί δυνατή η εκτίμηση του ποσού της επιστροφής που θα χορηγηθεί, όταν αυτή προκαθορίζεται, είναι απαραίτητο να υπολογισθεί η διαφορά της τιμής η οποία ενδέχεται να υπάρχει στη διεθνή αγορά μεταξύ της ημέρας υποβολής της αιτήσεως περί χορηγήσεως πιστοποιητικού και του μηνός της εξαγωγής- ότι η τιμή cif αγοράς υπό προθεσμία, επιτρέπει την εκτίμηση αυτής της διαφοράς και κατ' ακολουθία τον υπολογισμό του ποσού, κατά το οποίο πρέπει να μειωθεί ή να αυξηθεί η επιστροφή που ισχύει την ημέρα υποβολής της αιτήσεως περί χορηγήσεως πιστοποιητικού-

ότι θα ήταν άσκοπο να υφίσταται το ποσό των επιστροφών συχνές μεταβολές, σαν αποτέλεσμα των ελαχίστων μεταβολών των τιμών της διεθνούς αγοράς, προκαλώντας έτσι μια αβεβαιότητα στους ενδεχόμενους δικαιούχους- ότι πρέπει εφεξής να προβλεφθεί χωρίς να προκληθεί βλάβη στους δικαιούχους, ένα όριο, στα πλαίσια του οποίου οι μεταβολές των τιμών αυτών δεν θα επηρεάζουν το ποσό της επιστροφής-

ότι τα μέτρα τα οποία προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά τον προκαθορισμό της επιστροφής, κατά την εξαγωγή ορύζης και θραυσμάτων, που αναφέρεται στο άρθρο 17 παράγραφος 4 εδάφιο πρώτο του κανονισμού αριθ. 359/67/ΕΟΚ, η επιστροφή, η οποία καθορίσθηκε κατά την ημέρα υποβολής της αιτήσεως περί χορηγήσεως πιστοποιητικού, είναι εκείνη η οποία εφαρμόζεται στην εξαγωγή που πραγματοποιείται την ημέρα αυτή:

- μειουμένη κατά ποσό το οποίο είναι ίσο με τη διαφορά μεταξύ της τιμής cif αγοράς υπό προθεσμία και της τιμής cif, όταν η πρώτη είναι ανώτερη της δεύτερης κατά ποσό μεγαλύτερο των 0,025 λογιστικών μονάδων ανά 100 χιλιόγραμμα,

- αυξημένη κατά ποσό το οποίο είναι ίσο με τη διαφορά μεταξύ της τιμής cif και της τιμής cif αγοράς υπό προθεσμία, όταν η πρώτη είναι ανώτερη της δεύτερης κατά ποσό μεγαλύτερο των 0,025 λογιστικών μονάδων ανά 100 χιλιόγραμμα.

Στα ενδιάμεσα διαστήματα των εβδομαδιαίων καθορισμών, το ποσό της επιστροφής που εφαρμόζεται σε περίπτωση προκαθορισμού υπόκειται σε προσαρμογή, όταν η εφαρμογή του προαναφθερένος κανόνος υπολογισμού οδηγεί σε τροποποίηση του ποσού αυτής κατά ποσό μεγαλύτερο των 0,025 λογιστικών μονάδων ανά 100 χιλιόγραμμα.

Η τιμή cif που λαμβάνεται υπόψη, είναι εκείνη η οποία καθορίζεται σύμφωνα με το άρθρο 16 του κανονισμού αριθ. 359/67/ΕΟΚ.

Η τιμή cif της αγοράς υπό προθεσμία είναι εκείνη η οποία καθορίζεται σύμφωνα με το άρθρο 3 παράγραφος 2 του κανονισμού αριθ.365/67/ΕΟΚ(2),λαμβάνοντας πάντως σαν βάση για κάθε μήνα ισχύος του πιστοποιητικού εξαγωγής, την τιμή cif που υπολογίζεται βάσει των προσφορών για φόρτωση επί πλοίου κατά το μήνα, κατά τον οποίο θα πραγματοπιηθεί η εξαγωγή.

Άρθρο 2

Ο παρών κανονισμός αρχίζει να ισχύει την 1η Σεπτεμβρίου 1967.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 21 Αυγούστου 1967.

Για την Επιτροπή

Ο Πρόεδρος

Jean REY

(1) ΕΕ αριθ. 174 της 31. 7. 1967, σ. 1.

(2) ΕΕ αριθ. 174 της 31. 7. 1967, σ. 32.